B4-0147, 0148, 0149, 0151, 0152, 0153 og 0155/97

Beslutning om genetisk modificeret majs

Europa-Parlamentet,

- der henviser til Raadets direktiv 90/220/EOEF om udsaetning i miljoeet af genetisk modificerede mikroorganismer ((EFT L 117 af 08.05.1990, s. 15.)),

- der henviser til Kommissionens beslutning af 23. januar 1997 om markedsfoering af genetisk modificeret majs, som er anmeldt af Ciba-Geigy i henhold til Raadets direktiv 90/220/EOEF ((EFT L 31 af 01.02.1997, s. 69.)),

- der henviser til konklusionerne fra de tre videnskabelige komiteer (Den Videnskabelige Komité for Levnedsmidler, Den Videnskabelige Komité for Foder og Den Videnskabelige Komité for Pesticider), som Kommissionen har hoert om dette spoergsmaal,

- der henviser til sin beslutning af 14. november 1996 om bio- og levnedsmiddelsikkerhed ((EFT C 362 af 02.12.1996, s. 227.)),

- der henviser til Europa-Parlamentets og Raadets forordning (EF) 258/97 om nye levnedsmidler og nye levnedsmiddelingredienser ((EFT L 43 af 14.02.1997, s. 1.)),

- der henviser til den erklaering, Kommissionen fremsatte mandag den 7. april 1997,

A. der henviser til, at de nationale kompetente myndigheder ikke kunne naa til enighed om godkendelse af anmodningen fra CIBA-Geigy; der henviser til, at Kommissionen traf sin beslutning til trods for, at et stort flertal af medlemsstaterne (13 ud af 15) er imod markedsfoeringen af denne majs,

B. der henviser til, at moedeprotokollen fra Kommissionens droeftelser den 18. december 1996 indeholder foruroligende beviser for, at hensynet til sundhed og miljoebeskyttelse blev tilsidesat paa grund af oekonomisk og kommercielt pres,

C. der henviser til, at der er stor bekymring blandt forbrugerne med hensyn til genetisk modificerede produkter; der henviser til, at forbrugernes tillid allerede er svaekket som foelge af BSE-krisen,

D. der henviser til, at Europa-Parlamentets og Raadets ovennaevnte forordning om nye levnedsmidler og nye levnedsmiddelingredienser indeholder bestemmelser om maerkning af genetisk modificeret foder,

E. der henviser til, at der stadig hersker alvorlig tvivl om sikkerheden i forbindelse med den genetisk modificerede majs, der nu er godkendt til markedsfoering; der minder om, at det forskriftsudvalg, som blev nedsat ved direktiv 90/220/EOEF, naegtede at godkende markedsfoeringen af genetisk modificeret majs, samt om konklusionerne fra Den Videnskabelige Komité for Levnedsmidler om, at der kunne vaere risiko for, at der til mennesker overfoeres et markoergen, som er resistent over for antibiotika,

F. der henviser til, at der foreligger yderligere videnskabelig dokumentation, som Kommissionen og dens raadgivere tilsyneladende ikke har taget hensyn til,

G. der henviser til, at der ikke for oejeblikket findes tilbundsgaaende undersoegelser af de langsigtede virkninger af genmanipulation,

H. der henviser til, at import af transgent majs stiller de europaeiske producenter i en yderst ugunstig konkurrencesituation og tvinger dem til at anvende froe, der er baseret paa genetisk modificerede organismer,

I. der henviser til, at omfattende anvendelse af beta-toksin giver anledning til bekymring for miljoeet,

J. der henviser til, at majsens resistens over for pesticider paa lang sigt kan foere til oeget anvendelse af disse pesticider,

1. gentager, at det er af den opfattelse, at levnedsmiddelsikkerheden og dermed forbrugernes sundhed skal have forrang i forbindelse med alle afgoerelser om markedsfoering af levnedsmidler; mener desuden, at forbrugerne skal garanteres gennemskuelighed;

2. beklager, at handelsmaessige overvejelser indtil nu helt klart har domineret beslutningsprocessen; anmoder indtraengende om, at levnedsmiddelsikkerhed og sundhedshensyn prioriteres i fremtiden;

3. beklager ogsaa, at det i henhold til de gaeldende WTO-bestemmelser er importlandene, der skal bevise, at et produkt er skadeligt, og ikke eksportoeren, der skal bevise, at det er uskadeligt, hvilket understreger, at det er kommercielle overvejelser, der har stoerst indflydelse paa de beslutninger, der traeffes;

4. anmoder Kommissionen om at offentliggoere de tre videnskabelige komitéers samlede videnskabelige analyser, som har dannet grundlag for dens afgoerelse, og navnene paa de hoerte eksperter;

5. fordoemmer den uansvarlige adfaerd, Kommissionen udviste ved ensidigt at traeffe en beslutning om at godkende markedsfoeringen af genetisk modificeret majs til trods for, at de fleste medlemsstater og Europa- parlamentet stillede sig negativt, og foer Europa-Parlamentet og Raadets forordning om nye levnedsmidler og nye levnedsmiddelingredienser var traadt i kraft;

6. konstaterer, at visse EU-medlemsstater, f.eks. OEstrig og Luxembourg, har truffet foranstaltninger til at forbyde markedsfoeringen af genetisk modificeret majs ved at paaberaabe sig artikel 16 i direktiv 90/220/EOEF, og at de rapporter, som disse lande har fremsendt, indeholder nye videnskabelige beviser, der tjener som begrundelse for deres afgoerelse, og som vil blive behandlet grundigt af Kommissionen og dens relevante udvalg;

7. beklager isaer, at Kommissionen ikke tog tilstraekkeligt hensyn til princippet om beskyttelse af forbrugernes sundhed og miljoeet samt til producenternes betaenkeligheder; beklager ogsaa, at der ikke er fremlagt klare og praecise oplysninger om aarsagerne til, at Kommissionen traf en beslutning, som har saa omfattende konsekvenser for hver eneste EU-borger;

8. kraever derfor, at godkendelsesproceduren genaabnes, og at godkendelsen suspenderes, indtil der er gennemfoert nye undersoegelser;

9. saetter spoergsmaalstegn ved vaerdien af den interne samarbejds- og hoeringsprocedure i Kommissionens tjenestegrene;

10. kraever, at procedurerne til godkendelse af markedsfoering af genetisk modificerede organismer revideres, saa de paa korrekt vis afspejler de holdninger, som medlemsstaterne og Europa-Parlamentet ad demokratisk vej giver udtryk for;

11. er af den opfattelse, at den maade, hvorpaa den genetisk modificerede majs er blevet behandlet og godkendt, endnu en gang viser, at de eksisterende komitologiprocedurer maa aendres, og bekraefter, at det er af den mening, at dette boer ske inden for regeringskonferencens rammer; opfordrer medlemsstaterne til at drage de relevante konklusioner med hensyn til den noedvendige aendring af komitologisystemet,

12. paalaegger sin formand at sende denne beslutning til Raadet, Kommissionen og medlemsstaternes regeringer og parlamenter.